
                                        PARLAMENTUL  ROMÂNIEI

                                           CAMERA DEPUTAŢILOR
	           COMISIA JURIDICĂ, DE 

           DISCIPLINĂ ŞI IMUNITĂŢI
	            Bucureşti, 8 iunie 2010

            Pl.x  99/2010


                                                                                        RAPORT

asupra  propunerii legislative pentru modificarea şi completarea Legii privind cadastrul şi publicitatea imobiliară 
                                                                                        nr. 7/1996.

          În temeiul dispoziţiilor art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere în fond, cu propunerea legislativă pentru modificarea şi completarea Legii privind cadastrul şi publicitatea imobiliară nr. 7/1996, transmisă cu adresa nr.Pl.x 99 din 24 martie 2010 şi înregistrată sub nr. 31/204 din 25 martie 2010.
           Potrivit prevederilor art. 75 din Constituţia României, republicată şi ale art.92 alin.(9) pct. 1 din Regulamentul Camerei Deputaţilor, republicat, cu modificările ulterioare, Camera Deputaţilor este Cameră decizională.
          Senatul, în calitate de primă Cameră sesizată, a respins iniţiativa legislativă în şedinţa din 22 martie 2010.
          Consiliul Legislativ a avizat favorabil propunerea legislativă, cu unele observaţii şi propuneri, conform avizului nr. 1056 din 22 octombrie 2009.

          Guvernul  susţine adoptarea acestei iniţiative legislative. 

          Comisia pentru egalitatea de şanse pentru femei şi bărbaţi a avizat favorabil propunerea legislativă, prin adresa transmisă cu nr. 37/339 din 14 aprilie 2010.
           Propunerea legislativă are ca obiect de reglementare modificarea şi completarea art. 47 din Legea cadastrului şi publicităţii imobiliare nr. 7/1996, republicată, interevenţia legislativă vizând, în principal, posibilitatea ca încetarea destinaţiei de folosinţă comună pentru părţile comune din clădirile cu mai multe etaje sau apartamente să se poată hotărî motivat cu două treimi din numărul coproprietarilor în adunarea generală a asociaţiei de proprietari, cosacrându-se, la nivel legislativ, posibilitatea de a introduce în circuitul civil imobilele rezultate din cedarea unor părţi de uz comun.
 În conformitate cu prevederile art. 61 din Regulamentul Camerei Deputaţilor, republicat cu modificările ulterioare, membrii Comisiei juridice au examinat propunerea legislativă, în şedinţa din 8 iunie 2010. 
           În urma examinării propunerii legislative, membrii Comisiei juridice au hotărât, cu unanimitate de voturi, să propună plenului Camerei Deputaţilor, adoptarea, propunerii legislative pentru modificarea şi completarea Legii privind cadastrul şi publicitatea imobiliară nr. 7/1996, cu amendamentele admise redate în Anexa la prezentul raport.
Din numărul total de 28 membri ai Comisiei juridice, de disciplină şi imunităţi au participat la dezbateri 15               deputaţi.

          În raport cu obiectul şi conţinutul său propunerea legislativă face parte din categoria legilor organice.
                     PREŞEDINTE,                                                                                        SECRETAR,
                     Daniel BUDA                                                                                 Gabriel ANDRONACHE

ANEXA 

Amendamente admise

	Nr.

crt.
	Text în vigoare
	Text Senat

Forma iniţiatorului
	Textul amendamentului

(autorul amendamentului)
	Motivare

	1.
	       ––––––––––––––––––


	                       Titlul legii

 1.  Lege pentru modificarea şi completarea Legii privind cadastrul şi publicitatea imobiliară nr. 7/1996.


	1.   Lege pentru completarea art. 45 din Legea cadastrului şi a publicităţii imobiliare nr. 7/1996 şi pentru modificarea art. 101 din Legea locuinţei nr.114/1996.

          Autor: Comisia Juridică
	

	2.
	       –––––––––––––––––
	2.  Articol unic: modificarea şi completarea Legii privind cadastrul şi publicitatea imobiliară nr. 7/1996.

	 I.   Articolul 45 din Legea nr. 7/1996 a cadastrului şi a publicităţii imobiliare, republicată în Monitorul Oficial al României, Partea I, nr. 201 din 3 martie 2006 cu modificările ulterioare, se completează cu cinci noi alineate, alin.(3) – (7), cu următorul cuprins:
 
	

	3.
	  Art. 47

………………………….   

      
	3. Titlul II - Publicitatea imobiliară - Capitolul I Evidenţa cadastral - juridică,  art. 47, se completează cu următoarele alineate:

Alin. (3) - Prin excepţie de la dispoziţiile alin. 2, încetarea destinaţiei de folosinţă comună pentru părţile comune din clădirile cu mai multe etaje sau apartamente se poate hotărî motivat cu o majoritate de două treimi din numărul coproprietarilor.
Alin. (4) - În acest caz, devin aplicabile dispoziţiile privitoare la coproprietatea obişnuită şi temporară. Cu toate acestea, înstrăinarea sau ipotecarea se poate realiza dacă există o majoritate de două treimi din numărul coproprietarilor.
  Alin. (5) - În cazurile prevăzute la alin.(1) şi (2), coproprietarii care nu au votat ori, după caz, s-au opus la înstrăinare sau ipotecare au dreptul la o despăgubire justă stabilită pe cale convenţională ori, în caz de neînţelegere, pe cale judecătorească.
Alin. (6) - Constatarea încetării destinaţiei de folosinţă comună pentru aceste părţi se face prin hotărâre a Adunării Generale a asociaţiei de proprietari adoptată cu o majoritate de două treimi din numărul coproprietarilor
Alin. (7) - Imobilul rezultat din înstrăinare se va înscrie în Cartea Funciara urmând procedura cadastral-juridică reglementată în alin. (1) si (2) din prezentul articol.
	” (3) - Prin excepţie de la dispoziţiile alin.2 şi prin derogare de la art. 39 din Legea nr. 230/2007 privind înfiinţarea, organizarea şi funcţionarea asociaţiilor de proprietari, încetarea destinaţiei de folosinţă comună pentru părţile comune din clădirile cu mai multe etaje sau apartamente se poate hotărî motivat cu o majoritate de două treimi din numărul coproprietarilor.
    (4)  - În acest caz, devin aplicabile dispoziţiile privitoare la coproprietatea obişnuită şi temporară. Cu toate acestea, înstrăinarea sau ipotecarea se poate realiza dacă există o majoritate de două treimi din numărul coproprietarilor.
      (5) - În cazurile prevăzute la alin.(3) şi (4), coproprietarii care nu au votat ori, după caz, s-au opus la înstrăinare sau ipotecare au dreptul la o despăgubire justă stabilită pe cale convenţională ori, în caz de neînţelegere, pe cale judecătorească.
         (6) - Constatarea încetării destinaţiei de folosinţă comună pentru aceste părţi se face prin hotărâre a Adunării Generale a asociaţiei de proprietari adoptată cu o majoritate de două treimi din numărul coproprietarilor.
          (7) – Imobilul, respectiv partea din imobil, rezultat/ă din înstrăinare se va înscrie în Cartea Funciară urmând procedura cadastral-juridică reglementată la alin. (1) din prezentul articol.”
         Autor: Comisia Juridică

	

	4.
	       –––––––––––––––––––
	
	 II. Articolul 101 din Legea nr. 114/1996, republicată în Monitorul Oficial al României, Partea I, nr. 393 din 31 decembrie 1997, se modifică şi va avea următorul cuprins:
       
	

	5
	​​​​​​​​​Art. 101 - Dovada dreptului de proprietate şi a celorlalte drepturi reale asupra unei unităţi de locuit se face numai pe baza actelor de proprietate şi a extrasului de carte funciară pentru informare.Locuinţele şi unităţile individuale pot fi înstrăinate şi dobândite prin acte juridice între vii, încheiate în formă autentică, sub sancţiunea nulităţii absolute. Dreptul de proprietate comună, forţată şi perpetuă asupra părţilor comune ale unui imobil se valorifică numai împreună cu dreptul de proprietate exclusivă care poartă asupra acestuia sau a unei părţi determinate din acesta. 
	
	“Art. 101  - Locuinţele şi unităţile individuale pot fi înstrăinate şi dobândite prin acte juridice între vii, încheiate în formă autentică notarială, sub sancţiunea nulităţii absolute.  Dovada dreptului de proprietate şi a celorlalte drepturi reale asupra unei unităţi de locuit se face numai pe baza actelor de proprietate şi a extrasului de carte funciară pentru informare.”
           Autor: Comisia Juridică
	


Consilier, Ciprian Bucur

